**Rammeskrivelse for prægraduat forskeruddannelse for VIP ved IfP**

Denne skrivelse har til formål at informere interesserede VIP’er ved IfP om retningslinjer for prægraduat forskningsår, som er et tilbud til studerende (og vejledere) ved SUND.

Generelt følges retningslinjer for prægraduat forskning ved IfP fakultets anvisninger som er tilgængelig i nedenstående link: <http://www.sdu.dk/en/Forskning/PhD/Phd_skoler/PhdSkolenSundhedsvidenskab/Undergraduate>

Ansøgningsprocedure og finansiering:

* Prægraduat forskning tilbydes under SUND som et sammenhængende forskningssemester efterfulgt af et specialesemester (K08). Det egentlige forskningssemester kræver orlov fra studiet, hvorefter den studerende genindskrives på K08 efter afsluttet orlov/forskningssemester.
* Formelle krav til en ansøgning om prægraduat forskning består af en 4 siders projektbeskrivelse eksklusiv referencer, evt. figurer osv. Efter indsendelse af projektbeskrivelse får hovedvejleder et elektronisk spørgeskema, hvor vedkommende bl.a. skal bekræfte at projektets kvalitet, gennemførlighed, formalia er i orden (f.eks. godkendelse fra Videnskabsetisk Komite).
* Fakultetet giver underskudsgaranti på 6 måneders skolarstipendie svarende til 5.903kr pr mdr. (eller gældende SU-takst). Studerende/vejleder er forpligtet til at ansøge om ekstern finansiering (min. 2 fondsansøgninger), som skal bruges til at tilbagebetale underskudsgarantien. Opnås der ikke ekstern finansiering, skal underskudsgarantien ikke tilbagebetales.

Planlægning af prægraduat forskning:

* Ordningen henvender sig udelukkende til psykologi-studerende på kandidatoverbygningen. Det prægraduate forskningsår kan kun påbegyndes efter K07 og før K08
* Ansøgningsfrist er 15. oktober for projekter som påtænkes at starte i januar (efter K07 eksamen.
* Det anbefales, at studerende henvender sig til vejleder før sommerferien, så begge parter har god tid til at udforme en projektbeskrivelse.
* Ansøgningen indsendes til SUND (se nedenfor). Svar på om projektet godkendes kan forventes indenfor 4 uger fra ansøgningsfrist.

Anmeldelse til RIO:

* Prægraduate forskningsprojekter skal anmeldes til RIO (Research & Organisation Innovation), og skal behandles anderledes end gængse kandidatspecialer (som ikke skal anmeldes til RIO). Se links nedenfor:
* Procedure for anmeldelse: [https://www.sdu.dk/da/forskning/service\_til\_forskere/juridiske\_spoergsmaal/anmeldelse\_til\_datatilsynet/videregivelse+og+overdragelse](https://www.sdu.dk/da/forskning/service_til_forskere/juridiske_spoergsmaal/anmeldelse_til_datatilsynet/videregivelse%2Bog%2Boverdragelse)
* RIO anmeldelsesskema: <http://web.fortegnelse.sdu.dk/cn/ajb7h/anmeld_201901>

Vejleder:

* Studerende som er interesserede i det prægraduate forskningsår er selv ansvarlig for at finde en vejleder på IfP.
* Som udgangspunkt med mindre andet er aftalt er den studerendes vejleder under det prægraduate forskningssemester også hovedvejleder på K08 specialet.
* De formelle krav til prægraduate kandidatspecialer er de til enhver tid gældende krav til kandidatspecialer.
* Der er derudover en generel forventning om, at specialer på baggrund af prægraduat forskning fra fakultetets side i højere grad fører til publikationer.
* Heri ligger også at selvom prægraduat forskning hører under Ph.d.-skolen på SUND, som også administrerer optagelses- og ansøgningsprocedure, så er der ingen indholdsmæssige evalueringskrav fra SUND ift. forskningsforløbet. Der er altså ingen eksplicitte læringsmål på fakultetsniveau.
* Eneste administrative krav er, at studerende som har modtaget udlæg fra fakultetet, vil blive bedt om at redegøre for hvilke fonde, de har søgt, og hvad det har givet af resultat. Den studerende får ved henvendelse til ph.d-skolen efter afsluttet forskningsår (formelt afsluttet ved vurdering af kandidatspecialet) et diplom for gennemført forskningsår. Her står projektets titel, navn på vejleder, og hvor projektet blev udført.
* Kravet til vejleder for at kunne tage imod prægraduate studerende er ansættelse på lektor eller professor niveau. Adjunkter kan være co-vejleder, hvis det sker sammen med en på lektor eller professor niveau – som et duo-vejleder team.

Andet:

* PC og kontorplads på IfP stilles ikke til rådighed for prægraduate studerende.
* Som prægraduat studerende er det muligt at følge op til 3 ph.d.-kurser ved ph.d-skolen på SUND. En oversigt over aktuelle kurser findes her:

<http://www.sdu.dk/en/forskning/phd/phd_skoler/phdskolensundhedsvidenskab/phd_students/phd_courses/kursusoversigt>

* Det er en afvejning mellem den enkelte studerende og vejleder, hvilke kurser er relevant for det givne forskningsprojekt. Der stilles ikke noget krav fra IfP eller fakultet om at den studerende gennemfører ph.d. kurser.
* Vejleder (VIP) og den studerende forventes at indgå en samarbejdsaftale (se vedhæftet) for at sikre forventningsafstemning parterne imellem ift. projektet.
* Vejleder må påtage sig én prægraduat studerende pr år (hvis det er hensigtsmæssigt med f.eks. 2 studerende skal det godkendes af institutlederen).
* Hvis der er tale om et vejlederteam skal hovedvejleder være ansat på SUND, medmindre andet er aftalt med den prægraduate koordinator på IfP.